stanford-oval/wikipedia huggingface dataset:
Abdrahamane Baba Touré

Abdrahamane Baba Touré (1928 Doikorey, Dirén piiri – 14. helmikuuta 2003 Pariisi) oli malilainen luonnontieteilijä ja poliitikko.
Touré opiskeli Bamakon teknikkokoulussa ja Senegalin William Ponty -normaalikoulussa ja suoritti fysiikan tutkinnon Montpellierin yliopistossa. Hän työskenteli opettajana Ranskassa, Bamakossa, Conakryssa ja Katibougoussa. Vuonna 1962 Touré nimitettiin Bamakon julkisten töiden koulun rehtoriksi. Hän suoritti mineraalikemian tohtorin tutkinnon Sorbonnessa vuonna 1967 ja toimi sen jälkeen Bamakon opettajakorkeakoulun rehtorina.
Touré oli yksi Afrikan itsenäisyyspuolueen PAI:n Ranskan Sudanin osaston perustajista vuonna 1958. Hän toimi Malin työn puolueen PMT:n johtajana ja vietti vuoden 1968 vallankaappauksen jälkeen kaksi vuotta vankilassa. Vuonna 1971 Touré nimitettiin Malin insinöörikorkeakoulun opettajaksi ja keskikoulujen luonnontieteiden tarkastajaksi. Hän jäi eläkkeelle vuonna 1987.
Touré oli perustamassa presidentti Moussa Traorén vastaisen opposition yhteenliittymää Front national démocratique populairea vuonna 1986. Vuonna 1990 hänestä tuli Alliance pour la démocratie au Mali -demokratialiikkeen puheenjohtaja. Vuoden 1991 vallankaappauksen jälkeen Touré toimi hallitsevan siirtymävaiheen komitean jäsenenä.
Touré nimitettiin Malin perustuslakituomioistuimen jäseneksi vuonna 1993. Hänet valittiin perustuslakituomioistuimen puheenjohtajaksi vuonna 2001.
Malin insinöörikorkeakoulu nimettiin Abderhamane Baba Tourén mukaan vuonna 2006.
Abdelhafid Tasfaout

| 0 | 1 | 2 |
| --- | --- | --- |

Henkilötiedot
Syntymäaika: 11. helmikuuta 1969 (ikä 55)
Syntymäpaikka: Oran, Algeria
Pelipaikka: keskikenttäpelaaja
Pituus: 171 senttimetriä
Junioriseurat
:  MC Oran
Seurat
| Vuodet | Seura | O (M) |
| 1987–1990 1990–1995 1995–1997 1997–1998 1998–2002 2002–2003 |  ASM Oran  MC Oran  Auxerre →  Guingamp  Guingamp  Al-Rayyan |  ? (?) ? (?) 35 (5) 25 (6) 112 (17) ? (6) |
Maajoukkue
| 1991–2002 |  Algeria | 88 (35) |
 Seurajoukkueuran tilastot kattavat vain kansalliset sarjat.
Abdelhafid Tasfaout (arab. عبد الحفيظ تاسفاوت‎, s. 11. helmikuuta 1969 Oran) on algerialainen entinen jalkapalloilija, pelipaikaltaan keskikenttäpelaaja. Hän on Algerian maajoukkueen kautta aikain paras maalintekijä.
Hänet nimitettiin heinäkuussa 2010 Algerian jalkapallomaajoukkueen uudeksi toimitusjohtajaksi.
Saavutukset

Ranskan supercup: 1996
Ranskan mestaruus: 1996
UEFA Intertoto Cup: 1997
DZFoot d'Or
3. sija: 2000
Aiheesta muualla

national-football-teams (englanniksi)
Algerian joukkue – Jalkapallon AM-kilpailut 1998
1 Benabdellah |
2 Hamdani |
3 Benhamlat |
4 Meftah |
5 Zeghdoud |
6 al-Dziri |
7 Adjali |
8 Saïb |
9 Moussa |
10 Tasfaout |
11 Kaci-Saïd |
12 Osmane |
13 Benzerga |
14 Habri |
15 Dahleb |
16 Hamened |
17 Benamara |
18 Zouani |
19 Ghoul |
20 Harcheche |
21 Kerris |
22 Mahrez |
Valmentaja Mehdaoui
Algerian joukkue – Jalkapallon AM-kilpailut 2000
1 Benabdellah |
2 Mamouni |
3 Benhamlat |
4 Amrouche |
5 Zeghdoud |
6 Amaouche |
7 Kraouche |
8 al-Dziri |
9 Ghazi |
10 Tasfaout |
11 Moussouni |
12 Slatni |
13 Haddou |
14 Badji |
15 Saïfi |
16 Hamened |
17 Mezouar |
18 Saïb |
19 Meçabih |
20 Meftah |
21 Merakchi |
22 Bougherara |
Valmentaja Sandjak
Aivo-selkäydinneste

Aivo-selkäydinneste eli likvori  (lat. liquor cerebrospinalis) on nestettä, joka suojaa sekä aivoja että selkäydintä iskuilta. Aivo-selkäydinneste syntyy osaksi aivokammioiden suonipunoksissa. Sivukammioista ja kolmannesta aivokammiosta neste kulkee kohti neljättä aivokammiota. Neljännestä aivokammiosta se siirtyy kolmen pienen aukon kautta subaraknoidaalitilaan eli lukinkalvononteloon. Täältä aivo-selkäydinneste siirtyy araknoidaalivillusten kautta kovakalvon lehtien välissä sijaitseviin laskimoihin, joita kutsutaan laskimosinuksiksi eli veriviemäreiksi.
Aivo-selkäydinnestettä muodostuu vuorokaudessa noin 500 ml. Siinä on enemmän natriumia ja vähemmän glukoosia kuin kudosnesteessä.
Jos aivo-selkäydinnesteen reitti on vastasyntyneisyyskaudella jostain kohtaa tukossa esimerkiksi synnynnäisen epämuodostuman takia, jatkuvasti syntyvä aivo-selkäydinneste laajentaa aivokammiota ja työntää aivokudosta sivuille. Koska kallon luut eivät ole vielä luutuneet yhteen, myös aivokoppa suurenee.
Aivo-selkäydinnesteen koostumusta voidaan tutkia erityisen lannepiston eli lumbaalipunktion avulla.
Aiheesta muualla

Wikimedia Commonsissa on kuvia tai muita tiedostoja aiheesta .
Terveyskirjasto: Aivo-selkäydinneste
Aktiastiftelsen i Esbo-Grankulla

Aktiastiftelsen i Esbo-Grankulla on vuonna 1993 perustettu Säästöpankkisäätiö. Se on rekisteröity Espoossa. Se on neljänneksi suurin Aktia Pankki Oyj:n omistaja. Säätiö on yksi kulttuurikeskus Luckanin ja Svenska Teaternin rakennustyömaan tukirahoittajista. Sen hallinnossa toimivat Mikael Aspelin (Stiftelsen för finlandssvensk kultur i Esbo), Ken Thilman ja Petrik Lerche (Aktia, Helsingfors Svenska Bostadsstiftelse, Stiftelsen Tre Smeder). Säätiö tukee monia yleishyödyllisiä kohteita ja edellyttää, että tuen hakijalla tulisi olla tili Aktia Pankissa.
Abduction

Abduction voi tarkoittaa muun muassa seuraavia asioita:
Abduction, Pohjois-Suomessa 1990-luvulla järjestetty demoskenetapahtuma
Abduction, Eat Static -yhtyeen esikoisalbumi
Abduction,  Joseph Ziton ohjaama elokuva vuodelta 1975
Abduction, John Singletonin ohjaama elokuva vuodelta 2011
2-in-1

13 tuuman näytöllä varustettu Sony VAIO Duo.
2-in-1 on läppärin ja tabletin ominaisuuksia yhdistelevä hybridilaite, jossa on kosketusnäyttö ja näppäimistö. 2-in-1-laitteissa on joko 360 astetta käännettävissä oleva tai kokonaan irrotettavissa oleva näyttö. Ne ovat yleensä keskivertoa läppäriä heikompitehoisia, eivätkä ne ohuutensa vuoksi sisällä kaikkia normaaleja läppärin liitäntöjä tai optista asemaa.
Historia

Ensimmäinen 2-in-1-laitteena pidettävä hybridi oli vuonna 2002 Compaq TC1000, jossa on esiasennettuna Windows XP Tablet PC Edition. Laitetyyppi yleistyi vuonna 2011 Asus Transformer -sarjan myötä, jonka ensimmäiset laitteet käyttivät Androidia. Vuonna 2013 Microsoft julkaisi oman Surface Pro -laitteensa, jossa oli esiasennettuna Windows 8.1. Sittemmin muutkin suuret PC-valmistajat ovat julkaisseet omia 2-in-1-laitteetaan, joiden käyttöjärjestelmä on yleensä Windows 10.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2-in-1 PC
Käännös suomeksi
750-luku

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Agilent Technologies

| Agilent Technologies Inc>  |
| --- | --- |

Yritysmuoto:  Corporation NYSE: A
ISIN:  US00846U1016
Perustettu:  1999
Toimitusjohtaja:  Mike McMullen
Toimiala:  elektroniikka, bioteknologia
Tuotteet:  elektroniset, kemialliset ja biologiset mittalaitteet
Liikevaihto:  4,2 mrd. USD (2016)
Henkilöstö:  12 500 (2016)
Kotisivu:  www.agilent.com
Infobox OKVirheellinen NIMI-arvo: 
Agilent Technologies Inc. on mittalaitteiden valmistajayritys. Se eriytettiin Hewlett-Packardista vuonna 1999. Yrityksen pääkonttori sijaitsee Kalifornian Palo Altossa.
Agilent myi lääketieteellisiä laitteita valmistavan yksikkönsä Philips Medical Systemsille vuonna 2001. Agilentin puolijohdeyksiköstä muodostettiin vuonna 2005 uusi, sijoitusyhtiöiden omistukseen siirtynyt yhtiö nimeltään Avago Technologies.
Historia

Agilent muodostettiin toiminnoista, jotka aiemmin olivat Hewlett-Packardin ydintoimintaa. Agilent järjesti osakeannin vuonna 1999 ja listautui pörssiin marraskuussa 1999. Yhtiöllä oli 8,3 miljardia dollaria myyntiä vuonna 1999.
Vuonna 2014 yhtiön elektroniikan mittausjärjestelmistä muodostettiin oma yhtiönsä nimeltään Keysight Technologies.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivut (suomeksi)
Perinnöllinen ominaisuus

Perinnöllinen ominaisuus tarkoittaa ominaisuutta, jonka vaihtelusta populaatiossa merkittävä osa selittyy perintötekijöillä.
Yleensä ihmisten persoonallisuuseroistaselvennä tutkimuksessa puolet selittyy geeneillä ja puolet ei-jaetulla ympäristöllä (kuten sattumat), noin 0 % (kaksosten) yhteisellä ympäristöllä. ”Ei-jaetusta ympäristöstä” osa on mittausvirheitä. Kun persoonallisuusmittausten mittausvirheet eliminoitiin, geenien osuus olikin 81 % ja ei-jaetun ympäristön 19 %.
Kasvatuksen, koulun, perheen sosioekonomisen aseman ja vastaavien vaikutus on siis lähellä nollaa, mutta ne voivat vaikuttaa muihin asioihin. ”Ei-jaettu ympäristö” on mittausvirhettä, mutaatioita ja muita sattumuksia, ei kaksosille yhteisiä asioita.
Ominaisuuksien perinnöllisyys päätellään muun muassa siitä, miten identtiset kaksoset ovat samankaltaisempia kuin epäidenttiset.
Esimerkiksi älykkyyden eroista selittyy geeneillä lapsuudessa 45 % ja aikuisuudessa 75 %. Yli sadan kaksos- ja adoptiotutkimuksen yhteenvedon mukaan aggressiivisuudesta 44 % ja rikollisuudesta 75 % selittyy perimälläselvennä. Väkivaltaisilla ihmisillä on yleensä pienet aivojen etuotsalohkot, jotka hillitsevät impulsseja ja vastaavat päätöksenteosta.
Persoonallisuus ei riipu jaetusta ympäristöstä

Useimpien psykologisten ominaisuuksien korrelaatio adoptiosisaruksilla on lähes nolla (”jaetulla ympäristöllä” ei näytä olevan vaikutusta). Sen sijaan geenien vaikutus on suuri: identtisten kaksosten korrelaatioita eri ominaisuuksiin olivat ulospäinsuuntautuneisuus 51 %, neuroottisuus 50 %, hyvänolon tunne 50 %, ja suvaitsevaisuus 53 %, vaarahakuisuus 50 %, autoritaarisuus 61 %, vieraantuminen 58 %. Jaettu ympäristö vaikutti ainoastaan maskuliinisuuteen ja feminiinisyyteen, joka ehkä onkin enemmän asenne kuin persoonallisuuspiirre. Adoptiosisarusten korrelaatio persoonallisuuksissa oli 4 %, adoptiovanhempaan 5 %.
Journal of Personalityssä julkaistun kaksostutkimuksen perusteella perimä vaikuttaa persoonallisuuteen eniten. Suurin vaikutus oli itsekuriin, sitten sosiaalisiin ja oppimistaitoihin sekä tarkoituksen tunteeseen.
Mittausvirheen osuus

Osa ei-jaetusta ympäristösta on mittausvirhettä. Riemann ja Kandler (2010) eliminoivat mittausvirheen laskemalla eri persoonallisuusmittausten, kuten itsearviot ja vertaisarviot, latentit muuttujat. Tällöin ei-jaetun ympäristön osuus pieneni ja perimän osuus vastaavasti kasvoi.
Viidestä suuresta persoonallisuuspiirteestä geenien ja ei-jaetun ympäristön osuudet olivat tällöin keskimäärin 81 % ja 19 %: ekstroversio 86 %, 14 %; avoimuus kokemuksille 92 %, 8 %; sovinnollisuus 85 %, 15 %, tunnollisuus 81 %, 19 % ja neuroottisuus 59 %, 41 %. Jaetun ympäristön osuus oli mitätön.
Asenteet periytyvät sekä sosiaalisesti että biologisesti

Twin Research -lehdessä julkaistun kaksostutkimuksen perusteella sosiaaliset asenteet periytyvät sekä sosiaalisesti että geneettisesti, persoonallisuus lähinnä vain geneettisesti. Kumppanit valikoituvat paljolti asenteiden samankaltaisuuden mukaan muttei juuri lainkaan persoonallisuuden samankaltaisuuden mukaan (”assortative mating”).
Toisaalta biologisesti periytyvimmät asenteet kuten poliittiset mieltymykset vaikuttavat paljon enemmän, jopa asuinpaikan ja kumppanin valintaan, kuin heikommin periytyvät. Useimpiin asenteisiin silti ympäristö, etenkin ei-jaettu (”sattumat”) vaikuttaa perimää enemmän.
Kaksostutkimus vuodelta 2001 totesi, että 26 asennetta 30:stä oli huomattavan periytyviä, joskin alle puoliksi, ehkä korreloivien persoonallisuuspiirteiden periytyvyyden kautta. Esimerkiksi (huomattavan periytyvät) urheilulliset kyvyt saattoivat luoda positiivisemman asenteen urheiluun. Asenteiksi laskettiin jopa asenteet kirjojen lukemiseen, maahanmuuttopolitiikkaan ja vuoristorata-ajeluihin.
Lapsuusiän konservatismi ja uskonnollisuus periytyvät suurelta osin sosiaalisesti (kasvatus)vanhemmilta ja muutenkin jaetulta ympäristöltä mutta biologisesti konservatismi vain jonkin verran ja uskonnollisuus ei juuri lainkaan. Toisaalta iän myötä perimän vaikutus kasvaa ja jaetun ympäristön vaikutus laskee kuten älykkyydenkin osalta.
Onnellisuus ei juuri riipu olosuhteista

Ihmisen onnellisuudesta 50 % riippuu geeneistä, 40 %:iin voi itse vaikuttaa ja vain 10 % riippuu ulkoisista olosuhteista kuten varallisuus, terveys, työllisyys, siviilisääty, ikä, sukupuoli, etninen tausta, lapsuustraumat, liikenneonnettomuudet, arvovaltaiset voitot, valtio, kulttuuri ja elämän tapahtumat.
Älykkyys

Vanhempien tulot ennustavat voimakkaasti lasten SAT-pisteitä. Puolet tästä selittyy älykkyydellä.
Koulumenestys periytyy 62-prosenttisesti Isossa-Britanniassa

Laajan brittikaksostutkimuksen perusteella koulu- ja kotiolot selittivät yhteensä 26 % koulumenestyksestä, perimä 62 %. Älykkyyden periytyvyys selitti tästä puolet. Lopun selittivät muun muassa persoonallisuuden, käytöshäiriöiden, terveyden, hyvinvoinnin ja oman pysyvyyskäsityksen periytyvyydet, jotka olivat 35–58 %.
Alkoholismi

Ruotsalaistutkimuksessa alkoholismi periytyi biologisilta vanhemmilta muttei kasvatusvanhemmilta. Identtiset kaksoset myös juovat ja humaltuvat samalla tavalla ja voivat mieltyä samoihin juomamerkkeihin. Epäidenttisillä kaksosilla erot ovat suuremmat. Periytyvyys on havaittu myös rotilla.
Tuloerot ja sosiaalierot > Perheensisäiset sosiaali- ja tuloerot ovat suurempia

Professori Pertti Tötön mukaan Yhdysvaltojen tuloeroista 3/4 on perheensisäisiä, sisarustenvälisiä tuloeroja ja vain 1/4 tuloeroista selittyy eri perheiden erisuuruisilla tuloilla. Vastaavasti myös ammatit ja koulutus vaihtelevat sisarusten välillä enemmän kuin perheestä toiseen.
Tuloerot ja sosiaalierot > Geenit selittävät puolet tuloeroista

Geenit selittävät miehillä puolet ja naisilla 40 % elinikäisistä tuloeroista. Tämä selvisi verrattaessa suomalaisten identtisten ja ei-identtisten kaksosten tuloeroja.
Tuloerot ja sosiaalierot > Tulot ja koulutus eivät paljonkaan riipu jaetusta ympäristöstä

Vanhempien tulot ja koulutus ennustavat voimakkaasti biologisten mutta heikosti tai ei lainkaan adoptiolasten tuloja ja koulutusta. Tämä havaittiin tutkimalla Holt-adoptiopalvelun lapsia, koska se sijoitti lapset satunnaisesti perheisiin.
Politiikka ja periytyvyys

Monesti vasemmistolaiset eivät pidä käyttäytymisen selittämisestä biologialla, poikkeuksena homoseksuaalisuus, jonka vasemmistokin hyväksyy paljolti synnynnäiseksi. Moni pelkää, että biologiset selitykset johtavat epätasa-arvoiseen suhtautumiseen ja oikeuttaa vääryyksiä. Professori Steven Pinkerin mukaan usko tasa-arvoiseen kohteluun ei edellytä uskoa täyteen samanlaisuuteen.
Politiikka ja periytyvyys > Periytyvyyden poliittinen historia Suomessa

Professori Jaakko Kaprion mukaan 1970-luvulla Suomessa oli melkein mahdotonta sanoa ihmisten olevan geneettisesti erilaisia. Suomen Akatemiakin rahoitti vain tutkimuksia, joissa oletettiin ihmisen olevan tyhjä taulu, jota yhteiskunta voi muokata ja poistaa kaikki ihmisten erot. Nyt tiedetään, että melkein joka ilmiössä on mukana genetiikkaa ja biologiaa.
Politiikka ja periytyvyys > Poliittisten asenteiden periytyvyys

Ruotsalaistutkimus vuodelta 2009 osoittaa myös, että asenteet siirtolaisuutta kohtaan periytyy voimakkaasti (60 %). Geenien osuus on 53 %, jaetun ympäristön 7 % ja sattuman osuus 40 %. Tutkimus myös paljastaa seuraavat muut periytyvyydet (geenit + jaettu ympäristö) poliittisissa näkemyksissä:
Näkemykset siirtolaisuudesta (60 %)
Näkemykset ulkopolitiikasta (42 %)
Näkemykset feminismistä (41 %)
Näkemykset ympäristöpolitiikasta (38 %)
Näkemykset talouspolitiikasta (33 %)
Kokemus vasemmistolaisuudesta/oikeistolaisuudesta (15 %)
Kasvatuksen vaikutus

Kasvatus tai muukaan kotiympäristö ei juurikaan selitä ihmisten tuloja, älykkyyttä, itsekontrollia, mielenterveysongelmia tai alkoholismia. Niiden takana ovat perintötekijät ja yksilöllinen ympäristö, kuten sairastetut taudit. Tiedot on saatu muun muassa kaksos- ja adoptiotutkimuksista. Adoptoidut lapset muistuttavat paljon enemmän biologisia sukulaisiaan kuin kasvinperheensä jäseniä. ”Toisen lapsen jälkeen vanhemmat alkavat uskoa geeneihin”, sanotaan. Tutkijat pitävät silti mahdollisena, että perhetaustan ääriolot voivat vaikuttaa mainittuihin ominaisuuksiin.
Lastenpsykiatrian professorin Andre Sourander kuitenkin esittää lastenpsykiatrian professorin Eeva Arosen tavoin, että ympäristön ja kasvatuksen vaikutuksesta lasten mielenterveysongelmiin ja käytöshäiriöihin olisi vahvaa tutkimusnäyttöä. Hänen mukaansa pitäisi tukea lapsen positiivisia puolia ja vaikuttaa myönteisesti lapsen itsetuntoon. Lastenpsykiatrian professori Kaija Puura myöntää, että persoonallisuuteen ei voi vaikuttaa, mutta sanoo, että liian ankara tai ymmärtämätön kasvatus voi silti aiheuttaa vahinkoa. Kasvatus tulisi sopeuttaa kunkin lapsen geneettisen temperamentin mukaan. Lasta ei kuitenkaan tarvitse treenata, eivät vanhemmat voi vaikuttaa siihen, kuka voittaa Nobel-palkinnon. Turvallinen ja ennustettava perhe-elämä riittää, Puura arvioi.
Erot koulutuksessakin selittyvät pitkälti geeneillä, mutta perhetaustakin selittää 30–40 % siitä, kelle tulee yliopistotutkinto, kelle ammattikorkeatutkinto ja kelle ammattikoulututkinto.
Aginskoje

| Aginskoje (Aga huurin) Агинское |
| --- | --- |
Valtio:  Venäjä
Subjekti:  Taka-Baikalian aluepiiri
Pinta-ala:  
 – Kokonaispinta-ala:  27 km²
Korkeus:  680 m
Väkiluku (2010):  14 808
 – Väestötiheys:  548,4 as./km²
Infobox OKVirheellinen NIMI-arvo: 
Aginskoje (ven. Аги́нское, burjaatiksi Ага һуурин) on kaupunkimainen taajama Taka-Baikalian aluepiiriin kuuluvassa Agan Burjatian piirikunnassa Venäjällä. Se sijaitsee Amurin sivujoen Agan varrella noin 150 kilometriä aluepiirin pääkaupungista Tšitasta kaakkoon. Asukkaita on 14 800 henkeä (vuonna 2010).
Agan burjaattiasutus on syntynyt 1700-luvulla. Vuosina 1937-2008 Aginskoje oli Agan Burjatian autonomisen piirikunnan hallinnollinen keskus. Kaupunkimaisen taajaman statuksen se sai vuonna 1959. Nykyään taajama on Aginskojen piirin hallinnollinen keskus. Vuoden 2009 alusta lähtien se erotettiin erilliseksi kaupunkipiirikunnaksi.
Aginskojessa on mm. teurastamo, leipomo ja tiilitehdas. Taajama on Agan Burjatian kulttuurielämän keskus. Siellä toimii opettajaopisto, korkeakoulujen filiaaleja, opettajien täydennyskoulutuslaitos, kotiseutumuseo ja kansankulttuurin keskus. Aginskojessa on Agan Burjatian radio- ja TV-yhtiön sekä venäjänkielisen Aginskaja pravda ja burjaatinkielisen Tolon -lehtien toimitukset. Lähellä sijaitsee vuonna 1811 perustettu Agan buddhalaistemppeli.
Asukasluvun kehitys

7 200 (1967)
11 717 (2002)
12 600 (2005)
Aiheesta muualla

Aginskojen kaupunkipiirikunnan sivusto (venäjäksi)
Aginskoje Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
766

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Syntyneitä

Ali ar-Rida, shiialainen imaami
Ahvenusjärvi (Ylöjärvi, Lopenkulma)

| Ahvenusjärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°45′44″N, 23°27′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  Myllyjoki 
Järvinumero:  35.593.1.020
Mittaustietoja
Pinnankorkeus:  128,1 m 
Rantaviiva:  0,492 km 
Pinta-ala:  0,01589 km² 
 fiAhvenusjärvi 
Ahvenusjärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Ahvenusjärvi on osa Karhejärven aluetta.
Maantietoa

Järven pituus on 200 metriä, 120 metriä leveä ja sen pinta-ala on 1,6 hehtaaria. Se sijaitsee kolmen mäen välissä ja rantojen lähimetsät ovat soistuneet hieman. Järveen laskee kaksi ojaa, mutta suurin vesimäärä tulee Myllyjoen läpivirtauksesta. Myllyjoen yläosaa kutsutaan Tipanojaksi ja laskee Kolmilopista. Myllyjoki jatkaa Karhelammin läpi Karhejärveen. Rantaviivaa on vain puoli kilometriä ja järven pohjoispuolella sijaitsee yksi tietön vapaa-ajan asunto. Järven lähelle johtaa metsäautotie, joka alkaa läheisen maatilan pihapiiristä.
767

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Kuolleita

Paavali I (paavi)